Temeljem članka 17. stavka 1. podstavka 1. Zakona o sustavu civilne zaštite (,,Narodne novine" br. 82/15) i članka 29. Statuta Općine Tompojevci („Službeni vjesnik“ Vukovarsko-srijemske županije broj: 15/03, 02/15 i 05/16), Općinsko Vijeće Općine Tompojevci na 21. sjednici održanoj dana 22.12.2016. godine donijelo je

**ANALIZA STANJA**

**SUSTAVA CIVILNE ZAŠTITE NA PODRUČJU**

**OPĆINE TOMPOJEVCI U 2016. GODINI**

## UVOD

Sustav civilne zaštite obuhvaća mjere i aktivnosti (preventivne, planske, organizacijske, operativne,nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana,materijalnih i kulturnih dobara i okoliša na na području Općine Tompojevci od posljedica prirodnih, tehničko tehnoloških velikih nesreća i katastrofa, otklanjanja posljedica terorizma i ratnih razaranja.

Sustav civilne zaštite ustrojava se na lokalnoj, područnoj (regionalnoj) i državnoj razini, a povezuje resurse i sposobnosti sudionika, operativnih snaga i građana u jedinstvenu cjelinu radi smanjenja rizika od katastrofa, pružanja brzog i optimalnog odgovora na prijetnje i opasnosti nastanka te ublažavanja posljedica velike nesreće i katastrofe.

Člankom 17. stavak 1. alineje 1. Zakona o sustavu civilne zaštite («NN» broj 82⁄15) definirano je da predstavnička tijela jedinica lokalne i područne (regionalne) samouprave na prijedlog izvršnog tijela u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje, zatim smjernice za organizaciju i razvoj sustava koje se razmatraju i usvajaju svake četiri godine te osigurava financijska sredstva za izvršavanje odluka o financiranju aktivnosti civilne

**STANJE SUSTAVA CIVILNE ZAŠTITE**

**1.OPERATIVNE SNAGE SUSTAVA CIVILNE ZAŠTITE**

**1.1. STOŽER ZAŠTITE I SPAŠAVANJA**

Stožer civilne zaštite je održao dva sastanka na kojima je:

* donesen Plan rada stožera za 2016. godinu,
* izvršene pripremne aktivnosti za turističku sezonu 2016. godine,
* donesen prijedlog Odluke o određivanju pravnih osoba od interesa za civilnu zaštitu u Općini Tompojevci
* izvršena analiza stanja o provedenim mjerama zaštite u nepovoljnim vremenskim uvijetima 2015/2016., te analizirane pripreme za nepovoljne vremenske uvjete 2016/2017.
* izvršena analiza protupožarne i turističke sezone 2016. godine
* donesen Poslovnik o radu Stožera civilne zaštite Općine Tompojevci
* izrađen je popis koordinatora na lokaciji i njegovog zamjenika

Sukladno članku 24. stavak 1. Zakona o sustavu civilne zaštite („Narodne novine“ br. 82/15) i članka 6. i 8. Pravilnika o sastavu Stožera, načinu rada te uvjetima za imenovanje načelnika, zamjenika načelnika i članova Stožera civilne zaštite ( „Narodne novine“ broj 37/16 ), donijeta je nova Odluka o imenovanju Stožera civilne zaštite ( KLASA:810-09/16-03/01 i URBROJ: 2196/07-16-1 od 28.11.2016).

**1.2.OPERATIVNE SNAGE VATROGASTVA**

U DVD-u Tompojevci (središnja vatrogasna postrojba) osposobljeno je 20 operativnih članova. U slučaju potrebe spremno je intervenirati 20 dobrovoljnih vatrogasaca. Dežurstvo je organizirano u sezoni opasnosti od požara na području cijele Općine. DVD Tompojevci (središnja VP) raspolaže s jednim vatrogasnim vozilom ( navalno vozilo), jednom auto cisternom i jednom traktorskom cisternom.

Općinsko vijeće Općine Tompojevci svojim Proračunom/Rebalansom za 2016. godinu za rad DVD-a Tompojevci osiguralo je sredstva u iznosu od 56.800,00 kn.

DVD Tompojevci je imao ove godine 2 (dvije) intervencije, obje su uspješno odrađene. Za jednu intervenciju su koristili pomoć JVP Vukovar i DVD Tovarnik. Stoga se može istaknuti da je vatrogasno društvo efikasno obavilo sve zadaće u tekućoj godini, što je rezultiralo uspješnim stanjem protupožarne zaštite na području Općine.

Općinsko vijeće Općine Tompojevci na svojoj 16. sjednici održanoj dana 17.03.2016. godine donijelo je Odluku o praćenju izvršenja Plana zaštite od požara i tehnoloških eksplozija za Općinu Tompojevci.

Općinski načelnik je dana 10.05.2016. godine donio Plan motrenja, čuvanja i ophodnje otvoreneog prostora i građevina za koje prijeti povećana opasnost od nastajanja i širenja požara.

**1.3. OPERATIVNE SNAGE HRVATSKOG CRVENOG KRIŽA**

Gradsko društvo Crvenog križa Vukovar uključuje se u sustav civilne zaštite kroz provođenje sljedećih aktivnosti:

-traži, prima i raspoređuje humanitarnu pomoć za potrebe na području svog djelovanja, obučava i oprema ekipe za izvršavanje zadaća u slučaju velikih prirodnih, ekoloških, tehnoloških i drugih nesreća s posljedicama masovnih stradanja i epidemija, vodi posebnu skrb o žrtvama oružanih sukoba i drugih izvanrednih situacija, pruža psihosocijalnu potporu stanovništvu, osigurava tehničku pomoć i drugo.

Za Crveni križ je u 2016. godini izdvojeno ukupno 7.819,00 kn.

**1.4.OPERATIVNE SNAGE HRVATSKE GORSKE SLUŽBE SPAŠAVANJA**

Općina Tompojevci ima sklopljen Sporazum o sufinanciranju redovne djelatnosti u 2016. godini s Hrvatskom gorskom službom spašavanja – stanica Vinkovci, temeljem čl. 1. i čl. 25. Zakona o Hrvatskoj gorskoj službi spašavanja NN 79/06 i NN 110/15., sklopljenog 11.03.2016. godine.

Općina Tompojevci je za HGSS u 2016. godini izdvojila 2.000,00 Kn.

U 2016. godini nije bilo potrebe za angažmanom HGSS.

**1.5. UDRUGE**

Na području Općine Tompojevci nema udruga od interesa za sustav civilne zaštite koje imaju sjedište na području Općine.

**1.6. POSTROJBE I POVJERENICI CIVILNE ZAŠTITE**

**1.6.1. Postrojbe civilne zaštite**

Postrojba civilne zaštite opće namjene Općine Tompojevci sudjelovala je dana 21. svibnja 2016. godine u zajedničkoj pokazno-terenskoj vježbi civilne zaštite „Tromeđa 2016.“ u organizaciji Općine Lovas, Tompojevci i Tovarnik i u suradnji sa PUZS Vukovar, PP Tovarnik, HGSS stanica Vinkovci, Zavod za hitnu medicinu VSŽ. Cilj vježbe je bio provjera i ocjena osposobljenosti, uvježbanosti i koordinaciji rada općinskih stožera civilne zaštite te operativnih snaga na razini općine i više razine.

U 2016. godini na snazi je bila Odluka o osinvanju postrojbe civilne zaštite opće namjene Općine Tompojevci, KLASA: 810-05/11-03/01, URBROJ: 2196/07-11-1 od 26.05.2011. godine.

**1.6.2. Povjerenici civilne zaštite**

Povjerenci civilne zaštite određeni su Rješenjem o imenovanju povjerenika civilne zaštite Općine Tompojevci i njihovih zamjenika (KLASA:810-05/15-03/02 i URBROJ: 2196/07-15-1 od 23.02.2015. godine)

**1.7. KOORDINATOR NA LOKACIJI**

Načelnik Stožera civilne zaštite izradio je popis koordinatora na lokaciji i njegovog zamjenika (KLASA:810-01/16-03/01 i URBROJ:2196/07-16-1 od 01.12.2016. godine.

**1.8. PRAVNE OSOBE U SUSTAVU CIVILNE ZAŠTITE**

Općinsko vijeće Općine Tompojevci na svojoj sjednici održanoj dana 06.12.2016. godine donijelo je ODLUKU o određivanju pravnih osoba od interesa za civilnu zaštitu u Općini Tompojevci KLASA: 810-06/16-04/02 i URBROJ: 2196/07-16-1.

**2.PROCJENA RIZIKA I PLAN DJELOVANJA CIVILNE ZAŠTITE**

Procjena ugroženosti i plan zaštite i spašavanja Općine Tompojvevci donijeti na temelju Zakona o zaštiti spašavanju (»Narodne novine«, br. 174/04., 79/07., 38/09. i 127/10.) ostaju na snazi do donošenja procjene rizika i plana djelovanja civilne zaštite.

**3. ZAKLJUČAK**

Temeljem ove Analize stanja sustava civilne zaštite Općine Tompojevci predlaže se sljedeći zaključak:

U 2016. godini u Općini Tompojevci nisu zabilježene ugroze, veće katastrofe i nesreće, te nije bilo potrebe za angažiranjem snaga civilne zaštie. Stanje izrađenosti dokumenata iz područja sustava civilne zaštite je zadovoljavajuće, no potrebno je pristupiti izmjenama postojećih ili donošenju novih dokumenata, a kako bi se dokumentacija uskladila sa zakonskom regulativom.

Većina zadaća iz smjernica donesenih u prošloj godini (za period od 4 godine) se realizirala, što znači da su ciljevi u istima konkretno postavljeni te se postupalo u skladu ostvarivanja istih.

**4. ZAVRŠNE ODREDBE**

Ova Analiza stanja sustava civilne zaštite na području Općine Tompojevci za 2016. godinu objavit će se u „Službenom vjesniku“ Vukovarsko-srijemske županije.

KLASA: 021-05/16-04/12

URBROJ: 2196/07-16-1

Tompojevci, 22.12.2016. godine

Predsjednik Općinskog vijeća

Dubravko Martić

PREGLED PROSTORA ZA SKLANJANJE

|  |  |  |  |  |  |  |  |
| --- | --- | --- | --- | --- | --- | --- | --- |
| PROSTOR ZA SKLANJANJE | A D R E S A | KAPACITET  (osoba) | TELEFON | ODGOVORNA OSOBA – ujedno voditelj | | | STANJE\* |
| Ime i prezime | Adresa | Telefon |
| Fiksni/  mobilni |
| 1 | 2 | 3 | 4 | 5 | 6 | 7 | 8 |
| Podrum obiteljske kuće | Tompojevci  K. Zvonimira 12 | 30 | --- | Dalibor Kampić | Tompojevci  K. Zvonimira 12 | 514-170 | Struja, prostorije suhe |
| Podrum obiteljske kuće | Tompojevci,  A.G. Matoša 3 | 40 | --- | Ivan Lajko | Tompojevci,  A.G. Matoša 3 | 514-254 | Struja, prostorije suhe |
| Podrum obiteljske kuće | Berak,  Čakovačka 48 | 40 | --- | Tomislav Panenić | Berak,  Čakovačka 48 | 536-100 | Struja, prostorije suhe |
| Podrum obiteljske kuće | Berak,  Čakovačka 11 | 40 | --- | Pavo Hudak | Berak,  Čakovačka 11 | 536-085 | Struja, prostorije suhe |
| Podrum obiteljske kuće | Bokšić,  Željeznička 3 | 30 | --- | Rado Kovačić | Bokšić,  Željeznička 3 | 534-192 | Struja, prostorije suhe |
| Podrum obiteljske kuće | Bokšić,  Radićeva 54 | 30 | --- | Juraj Kovačić | Bokšić,  Radićeva 54 | 534-174 | Struja, prostorije suhe |
| Podrum obiteljske kuće | Mikluševci,  Rusinska 43 | 40 | --- | Slavko Vereš | Mikluševci,  Rusinska 43 | 514-025 | Struja, prostorije suhe |
| Podrum obiteljske kuće | Mikluševci,  Vukovarska 34A | 30 | --- | Blaženka Ljikar | Mikluševci,  Vukovarska 34A | 514-006 | Struja, prostorije suhe |
|  |  |  |  |  |  |  |  |
|  |  |  |  |  |  |  |  |

\*Odgovorna osoba ili vlasnik prostora za sklanjanje u fazi priprema za sklanjanje i provođenja sklanjanja obnašat će dužnost voditelja prostora za sklanjanje.

Povjerenik CZ istom će dostaviti popis osoba predviđenih za sklanjanje. Povjerenik CZ i voditelj prostora za sklanjanje će od osoba predviđenih za sklanjanje formirati ekipu za prihvat.

PREGLED KAPACITETA NA PODRUČJU OPĆINE ZA SMJEŠTAJ STANOVNIŠTVA

|  |  |  |  |  |  |  |  |
| --- | --- | --- | --- | --- | --- | --- | --- |
| PROSTOR ZA SMJEŠTAJ | A D R E S A | KAPACITET  (osoba) | TELEFON | ODGOVORNA OSOBA | | | STANJE\* |
| Ime i prezime | Adresa | Telefon |
| fiksni  mobilni |
| 1 | 2 | 3 | 4 | 5 | 6 | 7 | 8 |
| Dom kulture  Berak | Orolička 9 | 150 | - | Tatjana Penavić | Berak, Orolička 41 | 536-067  099/4021944 | Voda, struja, grijanje-plin, WC, stolice, klupe, prostorije suhe |
| Dom kulture Čakovci | P. Šandora 15 | 70 | - | Josip Jokić | Čakovci, K. Zvonimira 50 | 534-020 | Voda, struja, grijanje-kruto gorivo, klupe, stolice, prostorije suhe |
| Dom kulture Bokšić | Radićeva 21 | 70 | - | Juraj Kovačić | Bokšić, Radićeva 54 | 534-174 | Voda, struja, grijanje-kruto gorivo, WC, stolice, kreveta nema, prostorije suhe |
| Novi Dom Mikluševci | Trg žrtava Domovinskog rata bb | 70 | - | Đuro Biki | Mikluševci, Z. Batkovića 42 | 514-002  098/215533 | Voda, struja, grijanje-kruto gorivo, WC, Stolica, kreveta nema, prostorije suhe |
| Hrvatski dom Tompojevci | Radićeva 23 | 150 | - | Željko Vulić | Tompojevci, Radićeva 2 | 514-223  098/9355512 | Struja,voda,grijanje-plin, klupa,stolica, prostorije suhe, WC |
| Osnovna škola Čakovci | Čakovci  Š. Petefija 8 | 250 | 534-134 | Ana Marija Zulić | Čakovci, Željeznička 18 | 099/8606433  534-087 | Struja, voda, grijanje-plin, klupa, stolica, prostorije suhe, WC |
| Područna škola Berak | Berak  Orolička 18 | 50 | 534-134 | Ana Marija Zulić | Čakovci, Željeznička 18 | 099/8606433  534-087 | Struja, voda, grijanje-plin, klupa, stolica, prostorije suhe, WC |
| Područna škola Bokšić | Bokšić  Radićeva 19 | 30 | 534-134 | Ana Marija Zulić | Čakovci, Željeznička 18 | 099/8606433  534-087 | Struja, voda, grijanje-plin i kruto gorivo, klupa, stolica, prostorije suhe, WC |
| Područna škola Mikluševci | Mikluševci  Z. Batakovića 2 | 50 | 534-134 | Ana Marija Zulić | Čakovci, Željeznička 18 | 099/8606433  534-087 | Struja, voda, grijanje-plin, klupa, stolica, prostorije suhe, WC |
| Područna škola Tompojevci | Tompojevci  Školska 1 | 40 | 534-134 | Ana Marija Zulić | Čakovci, Željeznička 18 | 099/8606433  534-087 | Struja, voda, grijanje-plin i kruto gorivo, klupa, stolica, prostorije suhe, WC |

**\* opisati-navesti stanje opremljenosti objekata za smještaj (struja, voda,grijanje, prostor i oprema** za spremanje hrane, kanalizacija )